U-I-452/20, Up-1225/20
Natisni
Opravilna št.:
U-I-452/20, Up-1225/20
Datum odločitve:
18. 6. 2021
ECLI:
ECLI:SI:USRS:2021:U.I.452.20
Akt:
Ustavna pritožba zoper sklep Okrajnega sodišča v Ljubljani št. 0000 VL 84163/2020 z dne 21. 10. 2020
Izrek:
Ustavna pritožba zoper sklep Okrajnega sodišča v Ljubljani št. 0000 VL 84163/2020 z dne 21. 10. 2020 se zavrže.
Pobuda za začetek postopka za oceno ustavnosti
se zavrže.
Evidenčni stavek:
Ustavno sodišče zavrže nedovoljeno ustavno pritožbo.
Pobuda, ki ne vsebuje navedbe členov zakona, ki se z njo izpodbijajo, in navedbe razlogov neskladnosti z ustavo, se zavrže kot nepopolna.
Geslo:
1.5.51.2 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi.
1.5.51.1.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude.
Pravna podlaga:
Člen 25.3, 55.a.2.1, 55.b.1.3, Zakon o Ustavnem sodišču [ZUstS]
Vrsta zadeve:
ocena ustavnosti in zakonitosti predpisov in drugih splošnih aktov, ustavna pritožba
Vrsta akta:
posamični akt
Vlagatelj:
Jakob Gostiša, Idrija
Datum vloge:
20. 11. 2020
Vrsta odločitve:
sklep
Vrsta rešitve:
zavrženje
Dokument:
US32864
Dokument v PDF obliki:
U-I-452-20, Up-1225-20.pdf
111 KB
Prenesite datoteko
U-I-452/20-7
Up-1225/20-7
18. 6. 2021
SKLEP
Ustavno sodišče je v postopku za preizkus pobude
Jakob
a
Gostiše, Idrija
,
ki ga zastopa Viktor Gostiša, Idrija, na seji 18. junija 2021
sklenilo:
1. Ustavna pritožba zoper sklep Okrajnega sodišča v Ljubljani št. 0000 VL 84163/2020 z dne 21. 10. 2020 se zavrže.
2.
Pobuda za začetek postopka za oceno ustavnosti
se zavrže.
OBRAZLOŽITEV
1. Pritožnik izpodbija sklep, s katerim je sodišče prve stopnje dovolilo izvršbo na podlagi verodostojne listine zaradi izterjave 1.652,54 EUR s pripadki na denarna sredstva pritožnika pri organizacijah za plačilni promet. Hkrati vlaga tudi pobudo za začetek postopka za oceno ustavnosti, vendar ne navede, kateri zakon oziroma predpis s pobudo izpodbija. Pobudnik izraža nestrinjanje z ureditvijo, ki omogoča, da sodišče dovoli izvršbo na podlagi predloga za izvršbo na podlagi verodostojne listne, ne da bi predhodno preverilo resničnost podatkov, ki jih je v predlogu za izvršbo posredoval upnik.
2. Po prvem odstavku 55.a Zakona o Ustavnem sodišču (Uradni list RS, št. 64/07 – uradno prečiščeno besedilo, 109/12 in 23/20 – v nadaljevanju ZUstS) ustavna pritožba ni dovoljena, če ne gre za kršitev človekovih pravic ali temeljnih svoboščin, ki bi imela hujše posledice za pritožnika. Po prvi alineji drugega odstavka istega člena se šteje, da gre za tak primer, če gre za posamične akte, izdane v sporih majhne vrednosti po določbah zakona, ki ureja pravdni postopek, oziroma v drugih sporih, če vrednost spornega predmeta za pritožnika ne presega zneska, ki je določen za opredelitev spora majhne vrednosti v zakonu, ki ureja pravdni postopek. Za tak akt gre v zadevi pritožnika. Pritožnik ne predlaga izjemne obravnave ustavne pritožbe po tretjem odstavku 55.a člena ZUstS. Ker ustavna pritožba ni dovoljena, jo je Ustavno sodišče zavrglo (1. točka izreka).
3. Za vsebinsko obravnavo pobude morajo biti izpolnjene procesne predpostavke, ki jih določa ZUstS. Ta v drugem odstavku 24.b člena določa, kaj mora vsebovati pobuda za začetek postopka za oceno ustavnosti oziroma zakonitosti predpisa. Med drugimi zahtevami je izrecno določeno, da mora pobuda vsebovati navedbo členov predpisa, ki se z njo izpodbijajo, in navedbo razlogov neskladnosti z Ustavo ali zakonom (drugi odstavek 24.b člena v zvezi s prvo in tretjo alinejo prvega odstavka 24.b člena ZUstS). Obravnavana pobuda teh navedb ne vsebuje.
4. Po tretjem odstavku 25. člena ZUstS Ustavno sodišče pobudo zavrže, če niso izpolnjeni pogoji iz drugega odstavka 24.b člena ZUstS. Ker pobuda ne izpolnjuje pogojev iz navedenega člena ZUstS, jo je Ustavno sodišče zavrglo (2. točka izreka).
5. Ustavno sodišče je sprejelo ta sklep na podlagi tretje alineje prvega odstavka 55.b člena v zvezi s prvo alinejo drugega odstavka 55.a člena in tretjega odstavka 25. člena ZUstS ter prve alineje tretjega odstavka 46. člena Poslovnika Ustavnega sodišča (Uradni list RS, št. 86/07, 54/10, 56/11, 70/17 in 35/20)
v sestavi: predsednik dr. Rajko Knez ter sodnice in sodniki dr. Matej Accetto, dr. Rok Čeferin, dr. Dunja Jadek Pensa, Dr. Dr. Klemen Jaklič (Oxford ZK, Harvard ZDA), dr. Špelca Mežnar, dr. Marijan Pavčnik, Marko Šorli in dr. Katja Šugman Stubbs.
Sklep je sprejelo soglasno.
dr. Rajko Knez
Predsednik